བོད་ལ་རང་དབང་ལྡན་པའི་གསར་འགྱུར་སྨྱན་བྱད་རིགས་མེད་པ་དང་།རང་དབང་དམངས་གཙོའི་སྒྲིག་འཛུགས་རིགས་ཀྱང་མེད་པ།སྲིད་ཇུས་ལ་མི་དགའ་བའི་རྣམ་འགྱུར་སྟོན་ས་དང་བཤད་ས་གཅིག་ཀྱང་མེད་པ།༢༠༠༨ལོའི་ཞི་རྒོལ་ཆེན་མོའི་རྗེས་སུ།རྒྱ་དམར་གཞུང་གིས་བོད་ས་ཡོངས་སུ་དྲག་གནོན་དང་།བདེ་འཇགས་སྲུབ་སྐྱོབ་སོགས་ཀྱི་ལས་འགུལ་ཉིན་མཚན་དུས་དྲུག་ཏུ་བར་མེད་དུ་སྤེལ་གྱིན་ཡོད་པ་སོགས་ལ་གཞིགས་ན།རང་ལུས་མེ་སྲེག་ནི་བོད་མི་རྣམས་དབང་བསྒྱུར་བར་མི་དགའ་བའི་རྣམ་འགྱུར་སྟོན་པ་དང་།མི་རིགས་རང་དབང་སྒེར་ལངས་དང་རང་སྐྱོང་གི་རེ་འབོད་བྱེད་སའི་ཐབས་ལམ་དང་སྐྱོད་ལམ་ཁོ་ན་དེར་གྱུར་ཡོད།